Source: https://alkotmanybirosag.hu/index.php/sajtomegjelenes?ev=2017
Timestamp: 2020-01-27 02:57:25
Document Index: 30851032

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Az Alkotmánybíróság megsemmisítette a bírák nemzetbiztonsági ellenőrzésére vonatkozó egyes rendelkezéseket (MTI)
Az Alkotmánybíróság alkotmányellenesség miatt megsemmisítette a bírák nemzetbiztonsági ellenőrzésére vonatkozó egyes rendelkezéseket kedden kihirdetett nyilvános határozatával.
Szabályozni kell a szabadságvesztésre átváltoztatott pénzbüntetés végrehajtásának elévülését (MTI)
Az Országgyűlés alkotmányellenességet idézett elő azzal, hogy nem szabályozta a szabadságvesztésre átváltoztatott pénzbüntetés végrehajtásának elévülését; a mulasztást év végéig pótolnia kell – mondta ki az Alkotmánybíróság kedden kihirdetett határozatában.
Lenkovics Barnabás, az Alkotmánybíróság volt elnöke a Magyar Érdemrend nagykeresztje polgári tagozat kitüntetést kapta
Magyarország köztársasági elnöke nemzeti ünnepünk, március 15. alkalmából Magyar Érdemrend nagykeresztje polgári tagozata kitüntetést adományozott Lenkovics Barnabás, a győri Széchenyi István Egyetem Deák Ferenc Állam- és Jogtudományi Kara Polgári Jogi és Polgári Eljárásjogi Tanszékének egyetemi tanára, az Alkotmánybíróság volt elnöke részére több évtizedes rendkívül értékes, különösen a polgári jog területén kiemelkedő oktatói és tudományos pályája, valamint elkötelezett állampolgári biztosi és alkotmánybírói szakmai munkája elismeréseként.
Alkotmányellenes a közigazgatási perrendtartásról szóló törvény (MTI)
Alkotmányellenesek a közigazgatási perrendtartásról szóló törvény közigazgatási felsőbíróságra vonatkozó rendelkezései – mondta ki az Alkotmánybíróság pénteki nyilvános határozathirdetésén, összhangban Áder János köztársasági elnök indítványával.